কুমিল্লা, ১০ জুলাই (শীর্ষ নিউজ ডটকম): ১২টি ইসলামী দলের ডাকা ৩০ ঘণ্টা হরতালের প্রথম দিন কুমিল্লায় ঢিলেঢালাভাবে পালিত হচ্ছে। সকাল থেকেই ইসলামী আন্দোলনের নেতাকর্মীদের শহরের বিভিন্নস্থানে খণ্ড খণ্ড মিছিল বের করতে দেখা যায়।  জানা যায়, কান্দিরপাড় থেকে একটি মিছিল চকবাজার গিয়ে ফিরে আসার পথে রাজগঞ্জ মোড়ে  পৌঁছলে পুলিশি বাধার মুখে পড়ে। এছাড়া অন্য কোনো ঘটনা ঘটেনি। বেলা ১০টায় পর্যন্ত শহরে অধিকাংশ দোকানপাট বন্ধ ছিল। শহরে রিকশা ও অটোরিকশা চলাচল থাকলেও দূরপাল্লার কোনো বাস ছেড়ে যায়নি। রেল যোগাযোগও স্বাভাবিক ছিল। শিক্ষা প্রতিষ্ঠান খোলা থাকলেও শিক্ষার্থীদের উপস্থিতি ছিল কম।  (শীর্ষ নিউজ ডটকম/প্রতিনিধি/শাসি/১৬.৪৩ ঘ.)